สังคมข่าวหุ้น
ตลาดหลักทรัพย์ฯ ปิดวานนี้ (23 ส.ค.) ที่ระดับ 1,633.57 จุด เพิ่มขึ้น 17.75 จุด (+1.10%) มูลค่าการซื้อขาย 76,157.85 ล้านบาท
ตลาดหลักทรัพย์ฯ ปิดวานนี้ (23 ส.ค.) ที่ระดับ 1,633.57 จุด เพิ่มขึ้น 17.75 จุด (+1.10%) มูลค่าการซื้อขาย 76,157.85 ล้านบาท
23 ส.ค. 2565

ตลาดหลักทรัพย์ฯ ปิดวานนี้ (23 ส.ค.) ที่ระดับ 1,633.57 จุด เพิ่มขึ้น 17.75 จุด (+1.10%) มูลค่าการซื้อขาย 76,157.85 ล้านบาท การซื้อขายหุ้นวานนี้ ดัชนีหุ้นไทยปรับตัวขึ้นสวนทางตลาดภูมิภาค โดยดัชนีทำระดับสูงสุด 1,635.78 จุด และระดับต่ำสุด 1,609.81 จุด
นักวิเคราะห์ฯ เผยตลาดหุ้นไทยวานนี้ปรับตัวขึ้นสวนทางตลาดหุ้นในภูมิภาค รับแรงเก็งกำไรกลุ่มพลังงานหลังกังวลปัญหาพลังงานขาดแคลนในยุโรปดันราคาถ่านหินและน้ำมันดีดขึ้น รวมถึงกลุ่มโรงพยาบาล และหุ้น DELTA ปรับตัวขึ้นมาด้วย แนวโน้มวันนี้ (24 ส.ค.) คาดตลาดฯ พักตัวหลังขึ้นไปมากแล้ว ให้แนวรับ 1,620 จุด และแนวต้าน 1,645 จุด
“เจ มาร์ท” (JMART) ซื้อบิ๊กล็อตหุ้น “น้ำตาลบุรีรัมย์” (BRR) จากผู้ถือหุ้นเดิม จำนวน 51.15 ล้านหุ้น ชอบธุรกิจโฮลดิ้งถือหุ้นหลัก 6 บริษัท นำมาต่อยอดธุรกิจ ขยายพลังงานทดแทน ผลิตภัณฑ์ทางด้านรักษาสิ่งแวดล้อม รวมถึงโอกาสจากประโยชน์ของคาร์บอนเครดิต
อินเตอร์ลิ้งค์ เทเลคอม หรือ ITEL งานไหลเข้าต่อเนื่อง หนุนไตรมาส 3/2565 ผลงานสดใสต่อเนื่องถึงไตรมาส 4 “ณัฐนัย อนันตรัมพร” ประธานเจ้าหน้าที่บริหาร เผยจ่อเซ็นงานใหม่ทั้งภาครัฐและเอกชนอีกราว 2,000 ล้านบาท เสริมแกร่งงานในมือแน่น รับพอร์ตลูกค้าขยายตัว หลังครึ่งปีแรกทำผลงานได้แล้ว 45% ของเป้าหมายทั้งปี
“ทริพเพิล ไอ โลจิสติกส์” (III) เปลี่ยนแปลงการดำเนินงาน-หันไปร่วมมือพันธมิตร “Sitthi Logistics Laos” (Sitthi) จากประเทศลาว จัดตั้งบริษัท ทีเอสแอล โลจิสติกส์ (TSL) โดย III ถือหุ้น 51% ของทุนจดทะเบียน 10 ล้านบาท เพื่อดำเนินธุรกิจตัวแทนผู้ส่งออกและนำเข้าสินค้าระหว่างประเทศ
“ญาณิชศา ชาติวุฒิกอบกุล” ประธานเจ้าหน้าที่บริหารด้านการเงิน กองทรัสต์ AIMIRT โชว์ฟอร์มแกร่งจ่ายปันผลไตรมาส 2/2565 อัตรา 0.2225 บาท ทำสถิติสูงสุดติดต่อกัน 9 ไตรมาส ขึ้นแท่น Top 3 กลุ่มกองทรัสต์ประเภทอุตสาหกรรมจ่ายเงินปันผลต่อปีสูงสุด ผลตอบแทนเฉลี่ย 6-7% ต่อปี โชว์อัตราการเช่าพื้นที่ทรัพย์สินเฉลี่ยสูงถึง 99% เดินหน้าศึกษาลงทุนทรัพย์สินใหม่เพิ่ม 1 โครงการในปีนี้ วางเป้าหมายขยายพอร์ตทรัพย์สินเพิ่มขึ้นอีกเท่าตัวแตะ 20,000 ล้านบาท ใน 5 ปีข้างหน้า ไม่ห่วงดอกเบี้ยขาขึ้น เหตุโครงสร้างเงินกู้ส่วนใหญ่เป็นอัตราดอกเบี้ยคงที่